ต้องบอกว่าหลงรักข้าวขาหมูร้านนี้เข้าอย่างแรง ร้านอยู่บริเวณปากซอยนวลจันทร์ 18 ตรงนั้นจะมีร้านติดๆกันคือร้านก๋วยจั๊บ และร้านอาหารตามสั่ง มีโต๊ะตั้งอยู่ 3-4 โต๊ะริมทางเท้าเลยค่ะ เป็นร้านอาหารริมถนนง่ายๆ แต่ที่หลงรักร้านนี้เพราะน้ำพะโล้ของข้าวขาหมูค่ะ วันนี้ไปสั่งข้าวขาหมูเนื้อหนัง ตอนที่มาเสิรฟ์ก็จะเป็นข้าวเปล่าโป๊ะมาด้วยขาหมู ส่วนน้ำพะโล้เค้าจะแยกใส่ถ้วยเล็กๆใส่ไข่มาให้ด้วยค่ะ ตัวข้าวขาหมูก็โอเคดีแต่ที่เราชอบคือน้ำพะโล้เค้าออกหวานนำเค็มเคี้ยวมาเป็นน้ำออกจะข้นๆ อร่อยมากเลยค่ะ ร้านอื่นน้ำพะโล้จะเค็มและใส ซึ่งน้ำพะโล้แบบร้านนี้ถูกใจเราสุดๆเลย^^ ราคากันเอง ธรรมดา 40 บาท พิเศษ 50 บาท อิ่มอร่อยคุ้มสุดๆ